Here is a page extracted from Wikipedia that may contain CSS, HTML, and a lot of unformatted text.

Title: Aritana Yulawapiti
Content: Aritana Yawalapiti, naixito en puesto desconoixito en 1949 y muerto en l'hespital de Goiânia, Estato de Goiás, o 5 d'agosto de 2020 fue un  cacique d'a tribu d'os Yaualapitis, un grupo indichena orichinario d'a rechión brasilera de l'Alto Xingu y presidente de l'Instituto de Pesquisa Etno Ambiental do Xingu (IPEAX).

Fillo d'un lider d'os Yaualapitis fue preparau ta fer as funcions de lider d'a tribu dende nino, en os anyos 1980 asume o liderache d'a tribu y actua en a esfensa d'os dreitos indichenas, prencipalment en a demarcación y a preservación d'os suyos territorios, y o dreito a la amostranza y a salut.

Yera un gran esfensor d'a preservación y a continación d'a cultura d'o suyo pueblo en as nuevas cheneracions, y denunció a deforestación y os suyos efectos ta la comunidat indichena de l'Amazonas. Antis de enfermar de COVID-19, yera fendo una campanya ta recollir diners ta l'atención medica d'os indichenas.

Morió o 5 de agosto de 2020 en l'hespital de Goiânia de Covid-19 dimpués de dos semanas en a UCI con ventilación artificial.

Referencias 

Brasileros
Indichenas d'America d'o Sud
Amerindios de Brasil
Ecolochistas de Brasil
Muertos por COVID-19
1949 (naixencias)
2020 (muertes)